Koroonaviiruse vastu vaktsineerimine Eestis

Koroona vastu vaktsineerimine Eestis on 2020. aasta detsembri lõpus Eestis alanud tegevus, mille käigus inimestele manustatakse koroonavaktsiini.

27. detsembril 2020 olid esimeste vaktsiini saajate seas Ida-Viru Keskhaigla töötajad.

2023. aasta veebruari seisuga oli Eestile tarnitud 5,4 miljonit doosi maksumusega ligi 71 miljonit eurot. Vaktsineerimiseks oli kasutatud 2,1 miljonit doosi ja 0,5 miljonit doosi oli annetatud."Eesti peab lähiajal tõenäoliselt maha kandma üle 700 000 vaktsiinidoosi" ERR, 23. veebruar 2023

 Ajalugu 
Sotsiaalministeerium tutvustas Eesti vaktsineerimiskava 15. detsembril 2020. Selle kohaselt vaktsineeritakse esmajärjekorras tervishoiu- ja sotsiaalhoolekande teenust tagavad inimesed ning teised riskirühmad."Otse kell 14.15: sotsiaalministeerium tutvustab Eesti vaktsineerimiskava" ERR, 15. detsember 2020 16. detsembril teatati, et Euroopa Liidus algab vaktsineerimine 27. detsembril."EL-i liikmesriigid alustavad koroona vastu vaktsineerimist ühel päeval" ERR, 16. detsember 2020"EL-is algab koroonaviiruse vastane vaktsineerimine 27. detsembril" ERR, 17. detsember 2020

Esimesed partiid koroonavaktsiini Euroopa Liidu kodanikele saadeti teele 23. detsembril"Pfizeri tehasest asus teele esimene partii vaktsiine EL-i riikidele" ERR, 23. detsember 2020 ning esimene saadetis jõudis Eestisse 26. detsembril."Esimene koroonavaktsiini kogus jõudis Eestisse" ERR, 26. detsember 2020 Koroona vastu hakati Eestis vaktsineerima 27. detsembril. Esimene vaktsineeritu oli Ida-Viru keskhaigla arst-resident Jelena Rozinko."Esimesena Eestis koroonavaktsiini saanud Jelena Rozinko: loodan, et vaktsiin aitab kiiremini naasta tavapärasesse ellu" Põhjarannik, 27. detsember 2020

14. mail avanes võimalus üle 40-aastastel end vaktsineerimisele kirja panna, mis tekitas Digiloos pikad järjekorrad (nt kell 11 oli ootel üle 12 000 inimese ja järjekord oli üle tunni)."Digiloos tekkinud ummiku tõttu ootavad ka eriarsti aja soovijad" ERR, 13. mai 2021 16–39-aastastele pidi vastav võimalus avanema 17. mail,"Üle 40-aastased saavad end vaktsineerimisele kirja panna" ERR, 13. mai 2021 kuid koormuse hajutamiseks avati registreerimine 30–39-aastastele juba 15. maist"COVID-19 vaktsineerimine avaneb homsest ka 30-39-aastastele" vaktsineeri.ee, 14. mai 2021. 17. mai õhtul oli tippajal järjekorras ligi 50 000 inimest."Vaktsineerimisaja broneerimise järjekord kasvas pea 50 000 inimeseni" ERR, 17. mai 2021 12–15-aastastele avati broneerimine 17. juunil.Merilin Pärli: "Vaktsineerimissooviga teismelised peavad pikalt oma aega ootama" ERR, 29. juuni 2021

Mai lõpuks oli vaktsineeritud 473 003 inimest, kellest 264 579 puhul oli vaktsineerimiskuur lõpetatud."COVID-19 blogi, 1. juuni: ööpäevaga lisandus 131 positiivset testi" Terviseamet, 1. juuni 2021 Juuni lõpuks oli vaktsineeritud 559 904 inimest, kellest 442 656 puhul oli vaktsineerimiskuur lõpetatud."COVID-19 blogi, 1. juuli: ööpäevaga lisandus 21 positiivset testi" Terviseamet, 1. juuli 2021 Juuli lõpuks oli esimese doosi kätte saanud 639 120 inimest ning vaktsineerimiskuur oli lõpetatud 562 605 inimesel."COVID-19 blogi, 1. august: ööpäevaga lisandus 128 positiivset testi" Terviseamet, 1. august 2021 Augusti lõpuks olid vastavad arvud 727 873 ja 632 059."COVID-19 blogi, 1. september: ööpäevaga lisandus 408 positiivset testi" Terviseamet, 1. september 2021

Väikese vaktsineerimishuvi tõttu oli 2021. aasta oktoobri alguseks kogunenud Eesti külmladudesse üle 200 000 doosi erinevaid koroonavaktsiine."Eesti koroonavaktsiinide varu on kasvanud üle 200 000 doosi" ERR, 3. oktoober 2021 Sotsiaalteadlane Marju Lauristin on välja toonud, et kogu selle valdkonna kommunikatsioon on olnud algusest peale läbi mõtlemata ning inimestele pole suudetud seletada nende isiklikke riske."Lauristin: Miks keegi foori punase tule vastu ei protesti?" ERR, 9. oktoober 2021

Eesti riik valmistus sügisel koroonavaktsiini tõhustusdooside manustamiseks inimestele, kes said esmased kaitsesüstid esimeste seas aasta alguses. Euroopa Ravimiameti luba Pfizer/BioNTechi tõhustusdoosi müügiloale oodati oktoobri alguses."Kolmandate koroonavaktsiini süstide tegemine võib alata oktoobris" ERR, 21. september 2021 Euroopa Ravimiamet hindas samuti taotlust, millega sooviti laiendada BioNTech/Pfizeri koroonavaktsiini Comirnaty kasutamist 5–11-aastastele lastele."Euroopa Ravimiamet alustab koroonavaktsiini Comirnaty taotluse hindamist kasutamiseks 5 kuni 11-aastastele" Ravimiamet, 18.10.2021

2021. aasta augusti lõpu seisuga oli osa inimesi saanud ka kolmanda vaktsiinidoosi, kuigi siin peaks eristama ka lisa- ja tõhustusdoose."Eestis on inimesi, kes on juba saanud kolmanda vaktsiinidoosi. Kõigile neid aga veel ei tehta" Delfi, 27. august 2021 9. oktoobril ütles tervise- ja tööminister Tanel Kiik, et kolmandaid doose tehakse koroonaosakonna ja intensiivravi osakonna töötajatele ning lisa- või tõhustusdoose on Eestis saanud umbes 3000 inimest."Kiik: kolmanda vaktsiinidoosi on praeguseks saanud 3000 inimest. Laiemat elanikkonda lisadoosiga veel süstima ei hakata" Õhtuleht, 9. oktoober 2021 Samal ajal oli nakatumine küll suurim koolilaste seas, kuid haiglaravi vajavate patsientide arv kasvas nakatunud eakate tõttu."Eakate nakatumine viib haiglaravi numbrid üles" ERR, 13. oktoober 2021 Viroloogiaprofessor Andres Merits leidis, et eakatele tuleks kolmandaid vaktsiinidoose teha märksa kiiremas tempos."Merits: kolmandate vaktsiinidooside tegemine eakatele on liiga aeglane" ERR, 11. oktoober 2021

21. oktoobriks oli tehtud umbes 12 000 tõhustusdoosi."Eestis on tehtud 12 000 tõhustusdoosi" ERR, 21. oktoober 2021 28. oktoobril anti teada, et lisaks vähemalt 65-aastastele ning eesliinitöötajatele võivad tõhustusdoose saama hakata ka teised seda soovivad inimesed, kellel on viimasest süstist möödas vähemalt pool aastat."Tõhustusdoosi saajate ring laienes" ERR, 28. oktoober 2021

Novembris avaldati Haigekassa kohortuuring, mille järgi vajavad vaktsineeritud inimesed ligi viis korda vähem haiglaravi, ligi kuus korda vähem intensiivravi ning neil on üle kahe korra väiksem tõenäosus koroona tõttu surra. Haiglaravi vajanud inimestel puhul on vaktsineeritutel olnud haiglaravi kestus keskmiselt 16 päeva (sh taastusravi) ja kulu 3628 eurot inimese kohta ning vaktsineerimata inimeste puhul keskmiselt 13 päeva ja kulu 4654 eurot (sest ollakse sagedamini intensiivravil ja ei pruugita nakkust üle elada)."Koroonauuring: 95 protsenti ravirahast on kulunud vaktsineerimata inimestele" ERR, 9. november 2021

Vaktsineerimise käik
Manustatud vaktsiinidooside arv nädala lõikes. Vaktsineerimist alustati 2020. aasta lõpul. Allikas Terviseamet

Koroonaviiruse vastu vaktsineerimise edenemine Eestis:

Vaktsineerimata inimeste liikumisvabaduse piiramine
Alates 9. augustist 2021 peavad ürituste korraldajad ja meelelahutusteenuste osutajad kontrollima külastajate nakkusohutust. See tähendab, et kui üritustel või tegevustes osaleb siseruumides üle 50 ja väljas üle 100 inimese, siis saavad seal osaleda üksnes vaktsineerimiskuuri läbinud, koroona läbi põdenud või negatiivse testitulemusega inimesed.Koroonatõend: miks sul seda vaja on ja kuidas seda kasutada? 05.08.2021

Kui seni pääses asutusse kas vaktsineerimistõendi, läbipõdemise või negatiivse testi tõendiga, siis 25. oktoobrist kuni 10. jaanuarini negatiivse testi tõendit enam asutustes kasutada ei saa.Terviseametil on õigus sulgeda ettevõtted, kes koroonapassi ei kontrolli ärileht 19.10.2021

Koroonatõendina jäävad kehtima üksnes vaktsineerimist või koroona läbipõdemist kinnitavad tõendid. See tähendab, et inimesed, kes pole koroona vastu vaktsineeritud või haigust läbi põdenud, ei saa enam osa võtta korraldatud tegevustest, kus koroonatõend on nõutav.Valitsus leppis kokku uutes COVID-19 kriisi lahendamise meetmetes kriis.ee 19.10.2021

 Vaktsineerimise kriitika 
Etteheiteid on olnud vaktsineerimise aeglasele kulgemisele vaktsineerimisperioodi alguses."Tanel Kiik vaktsineerimise väidetavalt aeglasest tempost: seda tehakse mõistlikult ja turvaliselt" Delfi, 30. detsember 2021"Meie vaktsineerimine on masendavalt aeglane. Siin on idee, kuidas saada kiiremaks" Eesti Ekspress, 4. jaanuar 2021"Tööandjad nõuavad kiiremat vaktsineerimist" Äripäev, 14. jaanuar 2021"Kaja Kallas: vaktsineerimise korraldusega ei saa rahul olla" Postimees, 16. veebruar 2021"Valitsus tunnistab tõrkeid vaktsineerimisel" ERR, 17. veebruar 2021"Jesse: vaktsineerimise tempoga ei saa rahul olla" ERR, 26. veebruar 2021 Samas oli veel vähemalt märtsi alguse seisuga näiteks Soomes kulgenud koroona vastu vaktsineerimine Eestiga sarnases tempos."Soomes kulgeb koroona vastu vaktsineerimine Eestiga sarnases tempos" ERR, 3. märts 2021 Kehvasti oli korraldatud kogu vaktsineerimise kommunikatsioon.""Pealtnägija": koroona-aasta kui suur kommunikatsioonieksam" ERR, 10. märts 2021 Vaktsineerimise algusperioodil kritiseeriti ka keskendumist kitsale sihtrühmale, mille tõttu aeglustus vaktsineerimise tempo ja noorematel elutähtsate teenuste osutajatel polnud võimalust kiirelt vaktsiini saada."Kõlvart kritiseerib vaktsineerimisel kitsale sihtrühmale keskendumist" ERR, 7. aprill 2021 Lisaks põhjustas rahulolematust väga suurte laovarude hoidmine – nii oli aprilli lõpust alates iga nädala algul ootel üle 100 000 doosi koroonavaktsiini, kuigi vaktsineerimishuvilisi oli palju."Paavo Nõgene: miks on kümned tuhanded doosid ootel, mitte õlavarres?" ERR, 14. mai 2021 Probleeme oli ka vaktsineerimisele registreerimisega."Seer: registreerimisjärjekorras pole praegu mõtet oodata, uusi aegu ei tule" ERR, 18. mai 2021"Vaktsineerimisele registreerimise infotelefoni süsteemis oli rike" ERR, 18. mai 2021

Riigikontrolör Janar Holm tõi aprilli algul välja, et vaktsineerimise plaan (mis on tegevusplaani asemel pigem kogum põhimõtteid) on aegunud ning selgelt on välja toomata juhtimise ja vastutuse mudel. Samuti ei ole käsitletud juhtumeid, kus inimesel puudub võimalus vaktsineerimiskohta minna. Arusaamatusi põhjustavat ka see, kes täpselt otsustab selle üle, milliste vanuserühmade / tegevusalade esindajate vaktsineerimine mingil perioodil parasjagu käib. Tal oli küsimusi ka andmevahetuse korraldamise ning vaktsineerimise pikaajaline plaani kohta."Riigikontrolör saatis Kiigele kriitilise kirja vaktsineerimise korralduse ja juhtimise kohta" ERR, 8. aprill 2021

2020. aasta lõpul kritiseeris Tervisameti kommunikatsioonijuht Simmo Saar riigi vaktsineerimisplaani ja väitis, et riik on sellega lootusetult hiljaks jäänud. Terviseamet vallandas Saare 22. detsembril usalduse kaotamise pärast"Terviseamet laskis lahti riigi vaktsiiniplaani kritiseerinud juhtivtöötaja" Delfi, 22. detsember 2020"Simmo Saar: «Sel asjal on hinnalipik, mis arvutatakse inimeludes.»" Postimees, 2. aprill 2021"EKSPRESSI ARHIIVIST | Terviseameti PR-juht: Nii paha on olla. Ei tea, kas mul on koroona või mõni muu tripper?" Eesti Ekspress, 22. detsember 2020 ja talle allunud meedianõunik Eike Kingsepp, kuna viimane olevat suhelnud oma endise ülemusega."Tervisekuninga piinad" Eesti Ekspress, 28. aprill 2021 Järgnesid mitmed kohtuvaidlused, mis pälvisid samuti meedia tähelepanu."Võitluses terviseametiga 2:0 Simmo Saare kasuks: „Riigiasutus raiskab ressurssi kättemaksuks!“" Õhtuleht, 22. veebruar 2021"RAHA NAGU RABA! Üllar Lanno on Simmo Saarelt arvutite tagasisaamiseks kulutanud üle 20 000 euro!" Õhtuleht, 29. aprill 2021"Nurjus Üllar Lanno magus kättemaks endistele alluvatele" Eesti Ekspress, 27. aprill 2021 Näiteks leidis Töövaidluskomisjon, et Saarega töölepingu lõpetamine on tühine, kuid nõustus usalduse kaotuses."Simmo Saar sai töövaidluses osalise õiguse, terviseamet on otsusega rahul" ERR, 26. märts 2021

Poleemikat tekitas ka vaktsineerimiskohustus. Näiteks kehtestas 31. augustil Kaitseväe juhataja Martin Herem oma käskkirjaga kõigile kaitseväe teenistujatele vaktsineerimiskohustuse. Aasta hiljem tunnitas Tallinna halduskohus, aga vaktsineerimisest keeldunud ohvitseride teenistusest vabastamise õigusvastaseks."Kohus: vaktsiinist keeldunud ohvitseride vallandamine oli õigusvastane" ERR, 1. september 2022

Koroonapiirangute vastased korraldasid mitu protestiaktsiooni"Politsei asub Toompeal kogunevaid meeleavaldajaid hajutama" ERR, 9. aprill 2021"ÜLEVAADE ja FOTOD | Vabaduse väljak täitus koroonaprotestijatega. Üritusel kritiseeriti vaktsineerimist ja sarjati valitsust " Delfi, 23. oktoober 2021 ning populistlik opositsioonierakond EKRE on seda tagant õhutanud, et enda toetust tõsta."Helme: meie sõnumid politseiriigist kasvatasid EKRE reitingut" ERR, 16. aprill 2021"VIDEO | Martin Helme: meil on varajane ravi ivermektiini näol olemas, tervishoiumaffia võiks jätta hüsteeria õhutamise" Delf TV, 23. oktoober 2021 Sellega seoses on Eestit nimetatud isegi politseiriigiks ning võrreldud olukorda diktaatorlike režiimidega."Eesti on kohelnud koroonareeglite rikkujaid siidkinnastes: Lätis 26 000 trahvi, Eestis 24" Eesti Päevaleht, 20. mai 2021 Samas kirjutati 2021. aasta esimese nelja kuuga Eestis piirangute rikkumiste eest välja ainult 24 trahvi, kuid näiteks Lätis 26 406 ja Leedus 17 870 trahvi ehk Eestis on reeglite rikkujatega ümber käidud väga leebelt."Give them a fine – or hand them a mask?" Re:Baltica, 19. mai 2021 Terviseameti pressiesindaja sõnul on püütud vältida vandenõuteoreetikutega vaidlemist, kuna see annaks neile ainult rohkem tähelepanu.

Algul loodeti, et pärast 2020/21 talve läheb pandeemia üle ning vaktsineerimisega seljatatakse viirus lõplikult, aga uued pareminilevivad tüved nullisid selle võimaluse. Lisaks hakkas valeinfo levik vastu töötama vaktsineerimise edenemisele ning ilmnes, et ühiskonnas on suur hulk inimesi, kes ei usalda ei valitsust ega meediat ning pole valmis vaktsineerima. See tekitas survet leida süüdlasi, kelle kaela ajada kuhjunud probleemid."Doktorikraad ei taga immuunsust vandenõuteooriate vastu. Intervjuu Andero Uusbergiga" Müürileht, 19. oktoober 2021

Vaktsineerimise korralduse kehva korralduse tõttu sattus kriitika alla tervise- ja tööminister Tanel Kiik ning vaktsineerimise suhtes skeptilisi seisukohti esitanud kultuuriminister Anneli Oti osas on kõlanud üleskutsed ta valitsusest minema saata.""Rahva teenrid" arutasid Oti ja Kiige võimaliku tagandamise üle" ERR, 31. juuli 2021"JUHTKIRI | Nakkusohtlik Anneli Ott tuleb valitsusest minema saata" Eesti Päevaleht, 24. juuli 2021"Vaktsineerimata kultuuriminister Anneli Ott: ma ei kavatse tagasi astuda" Delfi, 20. oktoober 2021 Augusti algul kutsuti aga ametist tagasi Sotsiaalministeeriumi kantsler Marika Priske."Sotsiaalministeeriumi kantsler Priske saab ametist priiks" ERR, 2. august 2021

Vaktsiinid
2021. aasta sügisel oli Eestis kasutusel neli koroonavaktsiini:
Moderna COVID-19 vaktsiin spikevax, mRNA,
Pfizer-BioNTech Comirnaty tozinameran, mRNA,
Oxford-AstraZeneca COVID-19 vaktsiin vaxzevria, adenov*,
COVID-19 Vaccine Janssen, adenov*.

Praktiline teave
Vaktsineerimine on võimaldatud digiregistratuuri kaudu ning telefoni teel numbril 1247.

Vaktsineeritutel on võimalus patsiendiportaalis endale luua Euroopa Liidu COVID-19 vastu immuniseerimise digitõend (sertifikaat). Tõendit saab kasutada nii nutiseadmes kui väljaprindituna. Tervise ja Heaolu Infosüsteemide Keskuse loodud veebirakendus võimaldab verifitseerida kõigis Euroopa Liidu liikmesriikides välja antud ja EL standardile vastavaid EL digitaalseid koroonatõendeid – immuniseerimise, läbipõdemise ja testi tõendit.

2021. aasta juuli keskel alustati koroona vastu vaktsineerimist apteekides, sügiseks pakuti seda teenust üheksa maakonna 24 apteegis.

EMA soovitusel tohib nt Comirnaty ja Spikevaxi kolmandat doosi manustada vähemalt 4 nädalat pärast 2. doosi manustamist.

 Tagajärjed 
Novembris 2021 avaldati Haigekassa kohortuuring, mille järgi vajavad vaktsineeritud inimesed ligi viis korda vähem haiglaravi, ligi kuus korda vähem intensiivravi ning neil on üle kahe korra väiksem tõenäosus koroona tõttu surra. Haiglaravi vajanud inimestel puhul on vaktsineeritutel olnud haiglaravi kestus keskmiselt 16 päeva (sh taastusravi) ja kulu 3628 eurot inimese kohta ning vaktsineerimata inimeste puhul keskmiselt 13 päeva ja kulu 4654 eurot (sest ollakse sagedamini intensiivravil ja ei pruugita nakkust üle elada).

1,65 miljoni koroonavaktsiini süsti järel oli Eestis tuvastatud 238 tõsist kõrvaltoimet (0,01%), milles esines ajaline seos vaktsineerimisega. Sealhulgas neli surmajuhtumit, mille puhul ei saa välistada seost vaktsiinidega."11 kuuga on koroonavaktsiinidel ilmnenud 238 korral tõsiseid kõrvaltoimeid"

 Vaata ka 
 Koroonapandeemia Eestis

Viited

Välislingid
 COVID-19 // vaktsineerimise teave (PDF). Terviseamet
 vaktsineeri.ee

Kategooria:Koroonapandeemia Eestis